पाएं अपने शहर की ताज़ा ख़बरें और फ्री ई-पेपरडाउनलोड करें
एमआरपी से ज्यादा रुपए वसूलने पर पांच फर्मों पर 20 हजार रुपए जुर्माना लगाया गया है। विभाग ने प्रदेशभर में 39 निरीक्षण किए। निरीक्षण के दौरान मेड़ता सिटी, बसवा, अजमेर एवं भीनमाल शहरों में एमआरपी से ज्यादा दाम वसूलने वाले पांच दुकानदारों के खिलाफ मामला दर्ज कर 20 हजार रुपए का जुर्माना लगाया।
शासन सचिव नवीन जैन ने बताया कि महामारी रेड अलर्ट जनअनुशासन पखवाड़ा के दौरान उपभोक्ताओं को आवश्यक वस्तुएं वाजिब दाम पर मिले। उन्होंने बताया कि नागौर जिले के मेड़ता सिटी कस्बे में मालपानी किराना स्टोर जदे॔ के पैकेट को एमआरपी से अधिक कीमत पर बेच रहा था। निरीक्षण के दौरान टीम ने पांच हजार का जुर्माना किया। उन्होंने बताया कि चारभुजा मेडिकल स्टोर ने एन-95 मास्क पर नियम के तहत सूचनाओं का डिक्लेरेशन नहीं करने पर दो हजार पांच सौ रुपए का जुर्माना लगाया। दौसा जिले के बसवा स्थित गुर्जरमल स्टोर पर गुटखा को एमआरपी से अधिक दाम पर बेच रहा था। टीम ने पीसीआर के नियम के तहत पांच हजार रुपए का जुर्माना किया। अजमेर जिले में लिली प्रोविजन स्टोर पर नमकीन के पैकेट पर नियम के तहत डिक्लेरेशन की सूचना नहीं होने पर दो हजार पांच सौ रुपए का जुर्माना लगाया। जालौर के कस्बे में नंदलाल धर्मदास किराना स्टोर पर खाद्य तेल के पैकेट को एमआरपी से अधिक बेचने पर पांच हजार रुपए का जुर्माना लगाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn